Source: http://www.bihon.ro/handbalistele-au-obtinut-a-doua-victorie-consecutiva/1766455
Timestamp: 2018-02-20 02:06:52+00:00

Document:
Handbalistele au obţinut a doua victorie consecutivă - BIHON
Handbalistele au obţinut a doua victorie consecutivă
la	16. ianuarie 2017 16:05
Divizionara A de handbal feminin CSU CSM Oradea are parte de un început foarte fast de an.
După succesul din etapa precedentă, în deplasarea cu Dacia Mioveni, echipa orădeană a trecut pe teren propriu de Naţional Braşov, cu scorul de 35-29 (14-13). Formaţia pregătită de antrenoarea Doina Ardelean şi-a trecut astfel în cont cea de-a treia victorie din acest sezon şi a urcat pe locul 7 în clasamentul Seriei Vest.
Meciul a contat pentru etapa a 11-a şi a avut loc la Sala polivalentă a Universităţii Oradea, în faţa unui public entuziast. După o primă repriză echilibrată, gazdele s-au desprins în mitanul secund, avantajul lor crescând la trei-patru goluri diferenţă. Echipa oaspete nu s-a împăcat însă cu înfrângerea şi a încercat să revină, apropiindu-se ameninţător, la un singur gol, scor 26-25 (’50). Din fericire, orădencele au gestionat bine ultimele minute, refăcând şi mărind ecartul de pe tabelă. Scorul final, 35-29, consemnează succesul incontestabil al gazdelor.
CSU CSM Oradea a jucat în alcătuirea: Dezső, Somogyi, Pintea – portari; Munteanu 8 goluri marcate, Cristoaica 6, Motogna 5, Diniş Vârtic 5, Hlinca 5, Mârcă 2, Pantea 1, M. Damian 1, I. Damian 1, Hercuţ 1, Codrea, Vrabie, Puţ; antrenori – Doina Ardelean, Cristian Ardelean. De remarcat aportul jucătoarelor veterane Valeria Motogna şi Georgeta Diniş Vârtic (ultima fiind recent transferată), fost componente ale echipei naţionale a României, ambele cu câte cinci goluri înscrise.
Etapa viitoare, CSU CSM Oradea va juca în deplasare cu ASC Sepsi SIC Sfântu Gheorghe.
Taguri: csm oradea, handbal feminin
CSM Oradea l-a împrumutat pe Alexandru Laslo
CSM CSU Oradea a renunţat la Sebastian Ionescu
Bobe Nicolescu a fost MVP-ul All Star Game | Pasalic a câștigat concursul de aruncări de trei puncte
CSM Oradea, eșec dramatic și stupid în finala Cupei cu U BT Cluj
CSM Oradea s-a calificat în finala Cupei României
Duel cu Steaua pentru finală
CSM Oradea s-a calificat în semifinalele Cupei României

References: CSM 
 CSM 
 CSM 
 csm 

CSM 

CSM 

CSM 

CSM 

CSM